Intimopererte har pornokulturen å takke | Emily Nerland

Emily Nerland (16), Styremedlem i Jentefronten

13. mars 2017 21:15 Sist oppdatert 14. mars 2017

Faktumet at så mange tar denne parolen personlig, viser bare at pornokulturen har gått inn på dem, skriver Emily Nærland (16). Bildet viser afrikansk landskap sett ovenifra. Munimara / Shutterstock/ NTB Scanpix

Si ;D-innlegg: Vi er klar over at ikke alle kvinner FØLER seg undertrykt, men vi VET at de er det.

Si ;D-innlegg

Dette er et Si ;D-innlegg. Meninger i teksten står for skribentens regning. Innlegg kan sendes Dette er et Si ;D-innlegg. Meninger i teksten står for skribentens regning. Innlegg kan sendes hit

10. mars ble det publisert et Si ;D-innlegg fra 19-år gamle Michelle som føler seg krenket av vår parole «La fitta flagre fritt». Hun har selv tatt intimkirurgi og i likhet med flere som har kritisert oss, mener hun at vi skambelegger henne.

Dermed benekter hun vårt argument om at ønsket om intimkirurgi fullt og helt kommer fra skjønnhetspresset i samfunnet.

Vi er klar over at ikke alle kvinner FØLER seg undertrykt, men vi VET at de er det.

Mange innser ikke at de sitter i midten av pornokulturen, og de forstår ikke hvordan det påvirker dem, ei heller at det faktisk påvirker dem.

Vi kritiserer deg ikke

Jeg må bare få det frem med en gang: Michelle, vi kritiserer deg absolutt ikke. Det er ikke vi som er fienden her, det er pornoindustrien.

Oline Margrethe Rustad, Jentefronten

Vi ønsker ikke at dere skal skamme dere, absolutt ikke. Vi ønsker å belyse mekanismene som står bak. De mekanismene som er blitt så vanlige i vår hverdag at de blir forsvart.

At så mange tar denne parolen personlig, viser bare at pornokulturen har gått inn på dem.

I vår tid er det ekstremt viktig å tenke kritisk på hvordan samfunnet påvirker oss. Man lurer kanskje på hvorfor jenter tar disse inngrepene. Svaret er press, kultur, feilidealer.

Med mindre man har en medisinsk grunn, for eksempel at underlivet gjør vondt under sex, at utformingen hindrer deg i å reprodusere, eller at du føler ubehag i hverdagen, så ser jeg virkelig ikke noen reell grunn til å ville bruke ressurser på det. ALLE vulvaer er forskjellige.

ALLE vulvaer er forskjellige

Det finnes ingen idealvulva man skal gå rundt og ønske seg. De fleste som ønsker intimkirurgi, ønsker det fordi de indre kjønnsleppene henger utenfor de ytre.

Det mange ikke vet, er at dette er tilfellet for 50 prosent av alle vulvaer.

Enorm innflytelse

På grunn av manglende seksualundervisning får unge kunnskap gjennom porno. Pornoen forteller oss hvordan vi skal se ut, og vi får ingen andre referanser på grunn av tabuet rundt underlivet.

Det er få som vet hvordan flertallet av underliv ser ut, fordi i motsetning til fjesene våre, er det ikke noe vi ser daglig. Dette resulterer i at pornokulturen har en enorm innflytelse på oss.

Les også Mer om pornokultur? Ulrikke Falch: Det er ikke rart vi søker til pornoen

Og når jeg snakker om pornokulturen, snakker jeg ikke bare om videoene på Pornhub og slike sider. Pornokulturen påvirker deg gjennom plakater på bussen, reklamer på tv-en, bilder i skolebøker, gjennom en enorm mengde småting i hverdagen.

Og det virker ikke som om folk kritiserer denne påvirkningen i den grad de burde.

Og mediene har faktisk løftet fram jenter med positive erfaringer fra intimkirurgi. Nylig hadde VGTV en debatt med Maria Høili, som selv har tatt intimkirurgi og synes det hjalp på selvfølelsen hennes. Hun ble forklart veldig flott av Hanne Størset fra Kvinnegruppen Ottar hvorfor hun har oppfattet det feil. Jeg anbefaler å se debatten.

Fjerne jerngrepet

Jentefronten og andre unge jenter er ikke eksperter på bivirkninger ved labiaplastikk. Men vi er klar over at kirurgi kan ha mange bivirkninger, lik andre inngrep.

Det vi derimot er eksperter i, er hvordan samfunnet påvirker unge jenter i en retning som er ugunstig for selvfølelsen deres.

Det er dette vi kritiserer i «La fitta flagre fritt»-parolen. Vi er nødt til å starte en fundamental samfunnsendring hvor pornokulturen ikke har et jerngrep på vår selvfølelse.

Mer om tematikken? Vi anbefaler:

Les også Michelle (19): Takk for at dere bruker 8. mars til å håne kirurgene som har gjort livet mitt bedre

Les også Den samme Michelle har tidligere skrevet: Skrik og hyl så mye du vil. Jeg har tatt intimkirurgi og er kjempefornøyd.

Les også Ulrikke Falch skriver om porno og selvbilde: Det er ikke rart vi søker til pornoen

Les også Etter «Innafor» studerte jeg eget underliv og forestilte meg å bruke modafinil. Så slo fornuften inn..., skriver Vilde Bratland Hansen (22).

Les også Skribent Susannah Bush Eide: NRK-programmet «Innafor» er ikke innafor. Hvor er varseltrekanten?

Hør Aftenpodden Si ;D: «Jeg må være perfekt» - hvordan bli kvitt tankegangen

Er du en av dem som tenker at du ikke kan slappe av før du er perfekt? Det er du ikke alene om.

Psykolog Aksel Inge Sinding gir deg råd til hvordan du kan kvitte deg med denne tankegangen.

Episoden er første episode i miniserien vår om negative leveregler vi pålegger oss selv.